**Η επαναστατικότητα των νέων**

**ΓιώργοςΘεοτοκάς
Λεωνής, απόσπασμα** Το γνωστό εξομολογητικό μυθιστόρημα του Γιώργου Θεοτοκά, όπου τα προσωπικά βιώματα μετατρέπονται σε καθολική θεώρηση μιας εποχής. Γράφει ο Απόστολος Σαχίνης: «Ο "Λεωνής" είναι ο Γιώργος Θεοτοκάς, αλλά είναι γενικότερα και ο ευαίσθητος έφηβος που έζησε και αναπτύχθηκε κάτω από τη σκιά και τον ήχο του Πρώτου Παγκόσμιου Πολέμου.

*17Μαΐου
Ειδήσεις από τη Μικρασία. Κάρτα του Στασινού από την Προύσα. Γράμμα του Παύλου από την Κιουτάχεια. Δεν κατόρθωσαν ακόμα να συναντηθούν.*

*ΟΠαύλοςγράφει:
«Χτες τη νύχτα ήθελα να είμαι μόνος, προχώρησα στα χωράφια και στάθηκα μακριά από τους άλλους και κοίταζα τα άστρα. Ξεχάστηκα έτσι αρκετή ώρα και δε θυμούμαι πια πολύ καλά τί συλλογιζόμουν, νομίζω αναπόλησα διάφορα περιστατικά της ζωής μου, καθώς κι όλους εσάς, κι η καρδιά μου ήτανε βαριά χωρίς να ξέρω γιατί. Στο τέλος συλλογίστηκα: Τώρα ποιος είμαι εγώ και τί γυρεύω εδώ; Αυτό το ερώτημα με στενοχώρησε ακόμα πιο πολύ, γιατί δεν ήξερα τί να απαντήσω στον εαυτό μου. Μα ύστερα έβαλα στο νου μου την Ελλάδα και μου φάνηκε σαν μια γυναίκα λυπημένη και περήφανη, με ευγενικό πρόσωπο και με λαβωμένα πόδια και με πολύτιμα ντυσίματα ξεσκισμένα, κι έλεγα τότε μέσα μου: Ό,τι κι αν είναι, αυτή είναι η Πατρίδα μου και μ’ έστειλε εδώ, μέσα σ’ αυτούς τους άγριους κάμπους, με το θάνατο που παραμονεύει παντού ολόγυρα, επειδή έχει  την ανάγκη μου. Αυτά συλλογίστηκα και γύρισα ανάμεσα στους άλλους ξεκουρασμένος…»*

*29Μαΐου
Στην*α*ρχήήτανοΠόλεμος,
Ή μπορεί να πει κανείς: Στην αρχή ήταν η Ελλάδα με τα λαβωμένα πόδια.
Ή ακόμα: Στην αρχή ήταν η Ιστορία, το μεγάλο ατίθασο κύμα, μια απάνω και μια κάτω.
Και εγώ μέσα στην Ιστορία, στην κορυφή του κύματος ή στην άκρη του χάσματος που ανοίγει έξαφνα και ρουφά τα πάντα.
Ίλιγγος! Η μοίρα μου. Η μοίρα μας.*

Γιώργος Θεοτοκάς
*Λεωνής*

**Ασκήσεις**

1. Με βάση τις ημερολογιακές σελίδες που διαβάσατε, να καταγράψετε τα συστατικά στοιχεία (μορφή – περιεχόμενο) του ημερολογίου,( βλ. και  ψηφιακό σχολείο[http://ebooks.edu.gr/modules/ebook/show.php/DSB105/438/2910,11398/](http://ebooks.edu.gr/modules/ebook/show.php/DSB105/438/2910%2C11398/) (σελ Έκθεση Έκφραση Β Λυκείου σελ.111)

Επιλέξτε μία από τις δύο ερωτήσεις.

1. Ποιες σκέψεις καταγράφονται στις δυο ημερολογιακές σελίδες; Με αφορμή το περιεχόμενό τους να καταγράψετε σε σύντομο κείμενο(110-130 λέξεις ) τις ανησυχίες των νέων ανθρώπων, τις σκέψεις και τους προβληματισμούς τους.
2. -
3. Να κατα γράψετε στο ημερολόγιό σας τους δικού σας προβληματισμούς, τις ανησυχίες αλλά και τα συναισθήματα που νιώθετε αυτή την περίοδο που έχει αλλάξει η ζωή σας εξαιτίας της πανδημίας (150 περίπου λέξεις). Φροντίστε να επιλέξετε λεξιλόγιο και ύφος κατάλληλο για την περίσταση.